Á árunum 1911 - 1914 fékkst dýpri skilningur á lotukerfinu í kjölfar kjarneðlisfræðilegra rannsókna . Kenning Bohrs skýrði lotukerfið á einfaldan hátt og sagði fyrir um eiginleika þeirra frumefna sem vantaði í auð sæti í lotukerfinu . Sömmu síðar tókst að smíða hraðla sem gefa frá sér orkurík kjarnaskeyti ( vetnis - og helínkjarna ) sem nota má til að breyta kjörnum atóma og búa þannig til nýja kjarna , sem eru oftast geislavirkir . Hefur nú tekist að búa til frumefni með sætistölu allt upp í 112 . Gríðarlegt fjármagn og mikið hugvit hefur þurft til að smíða risahraðla og búa til í þeim hin nýju frumefni . Það hefur bráðabirgðanafnið ununbium ( sem þýðir einfaldlega einn-einn-tveir , samanber Z = 112 ) . Eftir að þunn blýhimna hafði verið geisluð í þrjár vikur samfellt með orkuríkum zinkkjörnum í línuhraðli í Darmstadt í Þýskalandi árið 1996 fékkst eitt atóm af frumefni númer 112 , en það ummyndast á stuttum tíma í fimm þrepum , þar sem alfa-ögn kemur frá hverjum nýjum kjarna . Þessar upplýsingar eru að mestu teknar úr Bogen om grundstofferne eftir Henning Henriksen og Erik Pawlik , sem var gefin út hjá Gyldendal í Kaupmannahöfn 1998 . Bókin er einstaklega fróðleg , með alþýðlegum og skemmtilegum skýringum úr sögu frumefnanna og um eiginleika þeirra og notkun og er hún prýdd fjölda frábærra mynda .